Kasagh

Kasagh (også kalt Kasakh eller Aparantsja) er en elv i den vestlige delen av Armenia. Elva starter som to små bekker i provinsen Sjirak ved fjellet Aragats nordflanke. Den renner først mot øst i provinsen Aragatsotn, snur senere mot sør gjennom provinsen Armavir og munner til slutt ut i Metsamor, som er en sideelv til Araks. I det midtre løpet av elva ligger byen Aparan og den oppdemmede innsjøen med samme navn. Lenger nedstrøms ligger byen Asjtarak. 

Kasagh er 89 kilometer lang, og drenerer et område på 1 480 km². En del av elvevannet blir avledet til vanning.

Referanser

Eksterne lenker 
 

Elver i Armenia
Nedbørfelt til Det kaspiske hav